**Výzva na predkladanie ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

**1.Identifikácia verejného obstarávateľa**

Názov: Stredná odborná škola obchodu a služieb

So sídlom : Stavbárska 11, 03680 Martin

Zastúpená : Mgr. Danka Černáková, riaditeľka

IČO : 00158551

DIČ: 2020603035

Email: tothova@sosmt.sk

**2. Názov predmetu obstarávania:**

**„**Živočíšne výrobky, mäso a mäsové výrobky**“**

**3. Druh zákazky: Tovar**

**4. Spoločný slovník obstarávania (CPV):**

15100000-9 -živočíšne výrobky, mäso a mäsové výrobky

**5. Miesto dodania: Stredná odborná škola obchodu a služieb, Stavbárska 11, Martin**

  **Stredná odborná škola obchodu a služieb, Kollárova 73, Martin**

**6. Opis predmetu zákazky:**

Verejný obstarávateľ od uchádzačov požaduje pre predmet zákazky „komodita – „Živočíšne výrobky, mäso a mäsové výrobky“ povinnosť dodávať výrobky najvyššej kvality a plniť požiadavky stanovené legislatívou.

6.1 Predpokladané množstvá tovaru sú iba orientačné, určené na základe predchádzajúcej spotreby verejného obstarávateľa a budú verejným obstarávateľom upravované počas platnosti rámcovej dohody podľa aktuálnych potrieb.

6.2 Verejný obstarávateľ je oprávnený v čiastkovej objednávke objednať si aj taký tovar, ktorý nie je uvedený v Prílohe č. 2. k tejto výzve alebo iný druh tovaru na základe zmenených požiadaviek na výživové a nutričné hodnoty stravy alebo v prípade potreby v súlade s §18 ods. 1 písm. b) zákona o verejnom obstarávaní.

6.3 Predmetom fakturácie bude len skutočne objednaný a dodaný druh tovaru ako aj skutočne objednané a dodané množstvo tovaru podľa nevyhnutnej potreby verejného obstarávateľa počas trvania rámcovej dohody.

6.4 Verejný obstarávateľ pri realizácii dodávok tovaru uchádzačom bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa požadované parametre napr. overením, aký čas zostáva do dátumu spotreby resp. dátumu minimálnej trvanlivosti. V prípade ak uchádzač poruší zásadu kvality dodaného tovaru, verejný obstarávateľ tento nepreberie a bude to považovať za hrubé porušenie zmluvy.

6.5 Verejný obstarávateľ s víťazným uchádzačom podpíše Rámcovú dohodu na obdobie 12 mesiacov, tovar bude objednávať na základe pravidelných čiastkových objednávok podľa potreby verejného obstarávateľa.

6.6 Súčasťou predmetu obstarávania sú súvisiace služby spojené s dopravou na miesto dodania, naložením a vyložením dodávaného tovaru do skladu na miesto dodania. Verejný obstarávateľ požaduje zabezpečovať dovoz tovaru v špeciálne upravených autách pre chladený a mrazený tovar.

6.7 Minimálne požiadavky verejného obstarávateľa na Živočíšne výrobky, mäso a mäsové výrobky:

Mrazené mäso:

a) Hlbokozmrazenou potravinou určenou na ľudskú spotrebu (ďalej len „hlbokozmrazená

potravina“) je potravina, ktorá bola podrobená vhodnému procesu rýchleho zmrazenia, pri ktorom je v závislosti od typu výrobku čo najrýchlejšie prekonaná zóna maximálnej kryštalizácie a výsledná teplota výrobku je vo všetkých jeho častiach trvalo udržiavaná na úrovni najmenej – 18 °C alebo nižšej. Pri uvádzaní na trh musí byť táto vlastnosť uvedená na označení.

b) Suroviny na výrobu hlbokozmrazenej potraviny musia byť zdravotne neškodné, v požadovanej kvalite a čerstvosti.

c) Príprava a hlboké zmrazenie sa musia realizovať okamžite za použitia vhodného technického zariadenia, aby sa chemické, biochemické a mikrobiologické zmeny obmedzili na minimum.

d) Počas skladovania, uchovávania alebo prepravy hlbokozmrazenej potraviny sa pri zachovaní správnej skladovacej a prepravnej praxe, môže teplota potraviny prechodne zvýšiť najviac na

-15 °C.

e) Hlbokozmrazená potravina, ktorá je určená na uvedenie na trh konečnému spotrebiteľovi, musí byť balená do vhodného obalu, ktorý ju chráni pred vysušením, znečistením, mikrobiálnou a inou vonkajšou kontamináciou.

f) Hlbokozmrazená potravina, ktorá je určená na uvedenie na trh konečnému spotrebiteľovi - zariadeniu spoločného stravovania, musí mať

- názov doplnený slovom „hlbokozmrazený“ v príslušnom gramatickom tvare,

- okrem dátumu minimálnej trvanlivosti uvedenú aj lehotu, počas ktorej môže konečný spotrebiteľ uchovávať túto potravinu, a teplotu uchovávania alebo druh zariadenia, v akom sa musí uchovávať,

- uvedené upozornenie, že po rozmrazení sa potravina nemá znovu zmrazovať,

- uvedený údaj identifikujúci výrobnú dávku.

Chladené mäso:

1. verejný obstarávateľ bude od víťazného uchádzača nakupovať čerstvé hydinové, bravčové a hovädzie mäso dodávané v kuchynskej úprave a kalibrované mäso slovenského alebo českého pôvodu, v najvyššej kvalite v zmysle platných právnych predpisov, veterinárnych a hygienických noriem,
2. hydinové mäso bez prívlastkov krehčené, šťavnaté do ktorého sa nepridávajú iné ingrediencie,
3. pri každej dodávke mäsa musí dodací list okrem iných povinných údajov obsahovať referenčné číslo/ kód dodávky, krajinu kde bolo zviera chované a zabité,
4. verejný obstarávateľ vyžaduje dodávku hydinového, bravčového a hovädzieho mäsa v lehote, v ktorej z doby spotreby vyznačenej na dodacom liste, faktúre (na obale mäsa) mäsu neuplynula viac ako1/3. V prípade ak uchádzač poruší svoje povinnosti pri označovaní mäsa alebo mäsu uplynie viac ako 1/3 zdoby spotreby, verejný obstarávateľ takúto dodávku mäsa, nepreberie,
5. verejný obstarávateľ pri realizácii dodávok tovaru uchádzačom bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti. Mäso nesmie javiť znaky po rozmrazení, musí byť bez obsahu vody, bez cudzieho zápachu a mastných a krvavých častí. V prípade, ak uchádzač poruší zásadu čerstvosti a kvality dodaného tovaru, verejný obstarávateľ tento nepreberie.
6. na obale tovaru musí byť uvedený výrobca, doba spotreby, pri mäse krajinu kde bolo zviera chované a zabité.

Mäsové výrobky:

1. percentuálny podiel mäsa v mäsových výrobkoch napr. šunka-minimálny podiel mäsa 80%, párky-minimálny podiel mäsa 70%, obsah soli pri mäkkých mäsových výrobkoch nižší ako 2,5g/100g výrobku a pri trvanlivých výrobkoch menej ako 4,0g/100g výrobku,
2. verejný obstarávateľ vyžaduje dodávku mäsových výrobkov v lehote, v ktorej z doby spotreby vyznačenej na obale jednotlivých mäsovým výrobkom neuplynula viac ako1/5. V prípade, ak uchádzač poruší svoje povinnosti pri označovaní mäsových výrobkov na obale tovaru alebo jednotlivým mäsovým výrobkom uplynie viac ako 1/5 zdoby spotreby, verejný obstarávateľ takéto mäsové výrobky nepreberie
3. verejný obstarávateľ pri realizácii dodávok tovaru uchádzačom bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti. V prípade, ak uchádzač poruší zásadu čerstvosti a kvality dodaného tovaru, verejný obstarávateľ tento nepreberie
4. na obale tovaru musí byť uvedený výrobca, doba spotreby, pri mäse krajinu kde bolo zviera chované a zabité

Ak uchádzač nevyužije možnosť použitia ekvivalentu a neuvedie vo svojej ponuke obchodný názov výrobku označeného obchodným názvom, bude mať verejný obstarávateľ za to, že uchádzač uvažoval s tým výrobkom, ktorého obchodný názov uviedol verejný obstarávateľ.

Pri použití ekvivalentného riešenia niektorých výrobkov musia tieto mať vlastnosti (parametre) rovnocenné vlastnostiam (kvalitatívnym, technickým a estetickým parametrom) výrobkov (materiálov, technológií, atď.), ktoré uviedol verejný obstarávateľ v Prílohe č. 2. Posúdenie ekvivalentnosti je výlučne v kompetencii verejného obstarávateľa.

Predmet zákazky v celom rozsahu je opísaný tak, aby bol presne a zrozumiteľne špecifikovaný.

**7. Predpokladaná hodnota zákazky bez DPH: 24.000,00 bez DPH**

**8. Obhliadka miesta dodania predmetu zákazky:** Nevyžaduje sa.

**9. S úspešným uchádzačom bude uzatvorená:** Rámcová dohoda na dobu 12 mesiacov

9.1 Návrh rámcovej dohody tvorí prílohu č. 3 k tejto výzve. Do návrhu rámcovej dohody doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača.

9.2 Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý spôsob zadávania zákazky, nepristúpiť k podpísaniu rámcovej dohody, a to bez finančných nárokov všetkých strán a ďalej postupovať v súlade s platným zákonom o verejnom obstarávaní.

9.3 Rámcová dohoda nesmie byť podľa § 56 ods. 1 ZVO v rozpore s týmito súťažnými podkladmi a s ponukou predloženou úspešným uchádzačom alebo uchádzačmi.

**10.** **Trvanie zmluvy alebo lehota dodania:**

 **Doba trvania rámcovej dohody:** 12 mesiacov.

**Termín dodania predmetu zákazky:** v súlade s čiastkovými objednávkami.

Uchádzač sa zaväzuje dodávať verejnému obstarávateľovi tovar priebežne počas platnosti a účinnosti Rámcovej dohody do miesta dodania tovaru v lehote najneskôr do 24 hodín od doručenia objednávky na základe rozhodnutia zodpovednej osoby, ktoré uvedie v čiastkovej písomnej alebo telefonickej objednávke, termín a čas doručenia tovaru.

Tovar bude dodávaný na základe čiastkových objednávok, ktoré budú obsahovať špecifikáciu, množstvo, druh tovaru, požadované miesto a lehotu plnenia, tak aby bola zabezpečená kvalita tovaru z hľadiska záruky, druhu výrobku a počtu stravujúcich sa žiakov a personálu.

**11. Platobné podmienky:**

11.1 Zákazka bude financovaná:

Prostredníctvom finančných prostriedkov verejného obstarávateľa. Cenu čiastkových objednávok uhradí verejný obstarávateľ úspešnému uchádzačovi bezhotovostným platobným stykom. Verejný obstarávateľ neposkytuje preddavok, ani zálohovú platbu.

11.2Vlastná platba bude realizovaná:

Uchádzač vystaví faktúru, splatnosť faktúry je do 30 dní odo dňa jej doručenia objednávateľovi. Faktúra musí obsahovať všetky náležitosti daňového dokladu, špecifikáciu predmetu plnenia podľa čiastkovej objednávky a špecifikáciu fakturovanej sumy. Uchádzačom navrhovaná cena bude vyjadrená v EUR.

**12.** **Lehota viazanosti ponuky**

12.1 Uchádzač je svojou ponukou viazaný od uplynutia lehoty na predkladanie ponúk až do uplynutia lehoty stanovenej verejným obstarávateľom t. j. do 31.12.2021.

**13.** **Jazyk ponuky**

13.1 Ponuka sa predkladá v slovenskom jazyku.

13.2 Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do štátneho (slovenského) jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**14. Kritériom na vyhodnotenie ponúk bude:**

Verejný obstarávateľ vyhodnocuje ponuky na základe objektívnych kritérií na vyhodnotenie ponúk, ktoré súvisia s predmetom zákazky, s cieľom určiť ekonomicky najvýhodnejšiu ponuku. Verejným obstarávateľom určené kritériá sú nediskriminačné a  podporujú hospodársku súťaž. Ponuky uchádzačov sa budú vyhodnocovať na základe **najnižšej ceny** v súlade s § 44 ods. 3 písm. c) zákona o verejnom obstarávaní.

14.1 **Kritérium - zmluvná cena celkom v Eur s DPH**

14.2 **Spôsob vyhodnotenia ponúk**

a. Úspešným uchádzačom sa stane ten uchádzač, ktorý predloží najnižšiu zmluvnú cenu celkom s DPH. Poradie ostatných uchádzačov sa určí podľa ceny vzostupne od 1 po „x“, pričom „x“ je číslo zodpovedajúce počtu vyhodnocovaných ponúk.

b. Ostatné ponuky budú vyhodnotené ako neúspešné.

c. Do hodnotenia ponúk budú zaradené len také ponuky, ktoré splnili všetky požiadavky uvedené vo výzve na predkladanie ponúk, čo sa však netýka formálnych nedostatkov.

**15. Verejný obstarávateľ požaduje predloženie týchto dokladov/dokumentov:**

Informácie a formálne náležitosti nevyhnutné na splnenie podmienok účasti týkajúce sa osobného postavenia

1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, **túto skutočnosť si overí verejný obstarávateľ sám na webovej stránke Úradu pre verejné obstarávanie.** V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
2. Verejný obstarávateľ **nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).**
3. Doklad o správnej výrobnej praxi, správnej hygienickej praxi: **HACCP** Systém analýzy rizika a stanovenia kritických kontrolných bodov vo výrobe. Zo zákona o potravinách č. 152/1995 a jeho neskorších noviel, ako aj Potravinového kódexu SR vyplýva povinnosť pre všetkých výrobcov a osoby, ktoré manipulujú alebo uvádzajú potraviny do obehu, vypracovať a zaviesť do praxe Správnu výrobnú prax a systém zabezpečenia kontroly hygieny potravín HACCP. Cieľom je zabezpečiť optimalizáciu výroby potravín, pochutín a nápojov, uspokojenie výživových potrieb ľudského organizmu a minimalizáciu zdravotných rizík.
4. Platné osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR alebo platnej legislatívy. V prípade, ak dodávka tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky. Z predložených potvrdení musí byť zrejmé, že prevádzka uchádzača spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie.

**16. Požadovaný spôsob určenia ceny v cenovej ponuke:**

16.1 Uchádzačom navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.

16.2 Navrhovaná cena musí byť špecifikovaná ako maximálna a pevne daná. Cena sa nesmie meniť počas doby dodania predmetu zákazky. Akékoľvek zmeny sa môžu robiť len na základe písomnej dohody oboch zmluvných strán.

16.3 Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:

- navrhovaná celková zmluvná cena bez DPH,

- výška a sadzba DPH,

- navrhovaná celková zmluvná cena vrátane DPH.

Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.

16.4 Uchádzačom navrhovaná cena musí byť vyjadrená v eurách. Navrhovanú zmluvnú cenu je potrebné určiť najviac na 2 desatinné miesta.

**17. Obsah ponuky uchádzača:**

15.1 Vyplnené a podpísané Identifikačné údaje uchádzača, Príloha č. 1

15.2 Vyplnený a podpísaný Návrh na plnenie kritérií *(cenová ponuka)*, Príloha č. 2

15.3 Doplnený a podpísaný návrh Rámcovej dohody, Príloha č. 3

15.4 Vyplnené a podpísané Vyhlásenie uchádzača, Príloha č. 4

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**18. Lehota na predkladanie ponúk: 14.12.2020** do 11.00 hod.

 **19. Miesto a spôsob predloženia ponúk**

Ponuka predložená v **elektronickej podobe**:

Ponuka je doručená na emailovú adresu: tothova@sosmt.sk

Do predmetu e-mailu treba uviesť heslo: **„CENOVÁ PONUKA -** „Živočíšne výrobky, mäso a mäsové výrobky“

Predložením ponuky musí byť uchádzačom predložená dokumentácia v rozsahu:

Príloha č. 1 – Identifikačné údaje uchádzača

Príloha č. 2 - Návrh na plnenie kritérií (súťažná ponuka)

Príloha č. 3 – Rámcová dohoda (návrh)

Príloha č. 4 – Vyhlásenie uchádzača podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenovaná (scan) a doručená v lehote na predkladanie ponúk na vyššie uvedené mailové adresy.

**20. Doplňujúce informácie**

20.1 Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.

20.2 Všetkým uchádzačom, ktorí predložili ponuku v lehote predkladania ponúk, bude zaslané oznámenie o výsledku vyhodnotenia ponúk.

20.3 Vprípade, ak úspešných uchádzač odstúpi od svojej ponuky, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

20.4 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

20.5 Verejný obstarávateľ môže zrušiť použitý postup verejného obstarávania z nasledovných dôvodov:

a) nebude predložená ani jedna ponuka,

b) ani jeden uchádzač nesplní podmienky účasti,

c) ani jedna z predložených ponúk nebude zodpovedať určeným požiadavkám v tejto výzve

d) všetky ponuky uchádzačov budú mať vyššiu cenu ako je predpokladaná hodnota zákazky určená verejným obstarávateľom

e) zmenia sa okolnosti, za ktorých sa toto verejné obstarávanie vyhlásilo

V Martine, dňa 07.12.2020

Ing. Edita Tóthová

**Prílohy:**

Príloha č. 1 – Identifikačné údaje uchádzača

Príloha č. 2 - Návrh na plnenie kritérií (cenová ponuka)

Príloha č. 3 – Rámcová dohoda (návrh)

Príloha č. 4 – Vyhlásenie uchádzača